open-index/open-wikipedia-markdown huggingface dataset:
Κούμαρης Αιγίου

:*Σχετικά με την ονομασία Κούμαρης, δείτε: [[Κούμαρης Αχαΐας]]*

Ο **Κούμαρης** είναι χωριό του δήμου Αιγιαλείας λίγο πιο έξω από το Αίγιο. Είναι γνωστότερο στην καθημερινή πρακτική των κατοίκων της ευρύτερης περιοχής ως **Κούμαρι**. Ο πληθυσμός του οικισμού σύμφωνα με την απογραφή του 2011 είναι 175 κάτοικοι. Βρίσκεται σε υψόμετρο 175 μέτρων.

## Ιστορία
Kατά τη διάρκεια της Βενετοκρατίας στην Πελοπόννησο (1684-1718) και κατά το έτος 1700, οι κατακτητές Βενετοί πραγματοποίησαν απογραφή πληθυσμού, με τον προνοητή (διοικητή) Grimani. Στο territorio (επαρχία) Βοστίτσας (νυν Αιγίου/Αιγιαλείας) της απογραφής περιλαμβάνεται οικισμός με την ονομασία "Moumouri" το οποίο οι ιστορικοί ταυτίζουν με το σημερινό χωριό Κούμαρι (νυν Κούμαρης). Ο οικισμός αποτελείτο απο πέντε μόλις οικογένειες με συνολικά 18 ψυχές, οι οποίες κατανέμονται κατά φύλο και ηλικία ως εξης:

* Άνδρες: Aπό 1-16: 2, από 16-30: 2, από 30-40: 1, από 40-50: 2, από 50-60: 1, άνω των 60: 2. Σύνολο: 10
* Γυναίκες: Aπό 1-16: 2, από 16-30: 2, από 30-40: 1, από 40-50: 2, άνω των 50: 1. Σύνολο: 8

Παλιότερα ο οικισμός ονομαζόταν από τους κάτοικούς τους ως «Λαπαναΐτικα». Έως το 2011 ανήκε στον, πλέον καταργημένο, δήμο Αιγίου.

## Ο οικισμός «Παλιολουκάς»
Στον πίνακα της απογραφής, και αμέσως μετά το «Μούμουρι» (Κούμαρι), καταγράφεται άλλος οικισμός με την ονομασία «Luca» το οποίο οι ιστορικοί μεταφράζουν σε «Λουκάς». Επειδή όμως χωριό ή οικισμός με αυτό το όνομα δεν υπάρχει στην επαρχία Αιγιαλείας, μπορούμε βασίμως να το ταυτίσουμε με το σημερινό μικρό οικισμό «Παλιολουκάς», που βρίσκεται μεσα στα όρια του χωριού Κούμαρι και περί τα τέσσερα χιλιόμετρα νοτιότερα του χωριού.

Στην απογραφή καταγράφονται 4 μόλις οικογένεις με 14 συνολικά ψυχές, που κατανέμονται ως εξής κατά φύλο και ηλικία:

* Άνδρες: Aπό 1-16: 2, από 16-30: 2, από 30-40: 2, από 40-50: 2, άνω των 60: 1. Σύνολο: 8
* Γυναίκες: Aπό 1-16: 2, από 30-40: 2, από 40-50: 1, άνω των 50: 1. Σύνολο: 6

Οι κάτοικοι του σημερινού οικισμού Παλιολουκάς, με λίγες οικογένειες καταγωγής εκ Λαπαναγών Καλαβρύτων, όπως και οι κάτοικοι του χωριού Κούμαρι, έχουν μετακινηθεί απο τα μέσα του περασμένου αιώνα στα αστικά κέντρα, κυρίως στο Αίγιο και την Αθήνα, και επιστρέφουν ως καλλιεργητές σταφιδοπαραγωγοί και ελαιοπαραγωγοί ανάλογα με τις εποχές των καλλιεργιών.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αιγίου
Κατηγορία:Δήμος Αιγιαλείας
Μητροπολίτης Νέας Κρήνης και Καλαμαριάς Προκόπιος

Ο **Μητροπολίτης Προκόπιος** (κατά κόσμον *Αντώνιος Γεωργαντόπουλος*, Πειραιάς, 1932 - Θεσσαλονίκη, 6 Απριλίου 2015), ήταν Έλληνας θεολόγος και ιεράρχης, ο οποίος διετέλεσε Μητροπολίτης Νέας Κρήνης και Καλαμαριάς από το 1974 μέχρι και τον θάνατό του το 2015.

## Βιογραφικά στοιχεία
Γεννήθηκε το 1932 στον Πειραιά και σπούδασε στο Τμήμα Θεολογίας της Θεολογικής Σχολής του Πανεπιστημίου Αθηνών, από την οποία αποφοίτησε το 1968. 

Χειροτονήθηκε διάκονος το 1956 και πρεσβύτερος το 1960. Υπηρέτησε ως εφημέριος, ιεροκήρυκας και πνευματικός στην Ιερά Μητρόπολη Πειραιώς. 

Στις 21 Μαΐου 1974 εξελέγη από την Ιεραρχία της Εκκλησίας της Ελλάδος πρώτος μητροπολίτης της Ιεράς Μητροπόλεως Νέας Κρήνης και Καλαμαριάς. Στις 26 Μαΐου 1974 χειροτονήθηκε στο βαθμό του επισκόπου. 

Πέθανε την Μεγάλη Δευτέρα 6 Απριλίου 2015 σε ηλικία 83 ετών, έπειτα από μακρά νοσηλεία.

## Παραπομπές


Προκόπιος Γεωργαντόπουλος
Προκόπιος Γεωργαντόπουλος
Neon Bible

Το "**Neon Bible**" είναι το δεύτερο στούντιο άλμπουμ των Arcade Fire. Κυκλοφόρησε στις 3 Μαρτίου του 2007 από την Merge Records. Ανακοινώθηκε στις 16 Δεκεμβρίου του 2006 από την ιστοσελίδα της μπάντας. Η πλειονότητα του άλμπουμ ηχογραφήθηκε σε μια εκκλησιά την οποία η μπάντα αγόρασε και ανακαίνισε στο Farnham του Κεμπέκ. Είναι το πρώτο άλμπουμ της μπάντας με τον ντράμερ Jeremy Gara και το πρώτο άλμπουμ με την βιολίστρια Sarah Neufeld ως κανονικό μέλος της μπάντας. Το Neon Bible έφτασε στο #2 του Billboard 200, πουλώντας 92.000 αντίτυπα την πρώτη εβδομάδα κυκλοφορίας. Συνολικά μέχρι σήμερα έχει πουλήσει περισσότερα από 400.000. 

## Κομμάτια

## Συντελεστές
* Will Butler - πλήκτρα, κιθάρα, μεταλλόφωνο, μπάσο, omnichord, φωνητικά
* Win Butler - φωνή, μπάσο, μαντολίνο, ακουστική κιθάρα, πλήκτρα, ηλεκτρική κιθάρα
* Régine Chassagne  - φωνή, ακορντεόν, hurdy gurdy, ντραμς, πλήκτρα, μεταλλόφωνο
* Jeremy Gara - ντραμς, κρουστά, πλήκτρα
* Tim Kingsbury - μπάσο, πλήκτρα, κιθάρα, τσελέστα , φωνητικά
* Sarah Neufeld - βιολί, φωνητικά
* Richard Reed Parry - κιθάρα, διπλό μπάσο, πλήκτρα, τσελέστα, φωνητικά
* Mélanie Auclair – τσέλο
* Hadji Bakara – εφέ
* Owen Pallett – βιολί, ενορχήστρωση (κομμάτια 1, 2, 10) με τη βοήθεια της Régine Chassagne
* Liza Rey – άρπα
* Marika Anthony Shaw – βιόλα
* Pietro Amato, Edith Gruber, Margaret Gundara, Jake Henry, Laurent Ménard, Geoffrey Shoesmith, Colin Stetson, Andreas Stolzfus, Jacob Valenzuela, Martin Wenk - χάλκινα πνευστά
* Shauna Callender, Joanne Degand, Chantel Gero, Tasha Gero, Jean Sherwood - φωνητικά
* Peter F. Drucker – διεύθυνση χορωδίας
* István Silló – διεύθυνση ορχήστρας
* Arcade Fire - μίξινγκ, παραγωγή, ενορχήστρωση
* Frank Arkwright – mastering
* Scott Colburn – μηχανικός
* Markus Dravs – μηχανικός, μίξινγκ (κομμάτια 3, 5)
* Nick Launay – μίξινγκ (κομμάτια 2, 4, 6–9, 11)
* Jean Luc Della Montagna – βοηθός παραγωγής
* Mark "Spike" Stent – μίξινγκ (κομμάτια 1, 10)
* François Chevallier, Alex Dromgoole, Dave Emery, Doctor Brian A. Evans, Mike Feuerstack, Tommy Hough, James Hanna Ogilvy - βοηθοί
* Christophe Collette – φωτογραφία
* Katherine Cram – διοίκηση
* Daryl Griffith – γραφέας
* Olivier Groulx – σχέδια, επεξεργασία
* Csaba Lokös – οrchestra contractor
* Tracy Maurice – σκηνοθεσία, σχέδιο
* François Miron – φωτογραφία
* Renata Morales – σχεδιασμός κουστουμιών
* Vincent Morisset – Web design
* Michael Paert – διοίκηση, επεξεργασία

## Θέσεις στα τσάρτς
* Καναδάς - 1
* Ιρλανδία - 1
* CMJ Radio 200 - 1
* ΗΠΑ - 2
* Ηνωμένο Βασίλειο - 2
* Πορτογαλία - 2
* Νορβηγία - 3
* Φινλανδία - 5
* Ισλανδία - 5
* Αυστραλία - 7
* Γαλλία - 9
* Γερμανία - 11
* Δανία - 11
* Ολλανδία - 13
* Ισπανία - 14
* Σουηδία - 16
* Νέα Ζηλανδία - 20
* Ελβετία - 23
* Αυστρία - 25
* Ιταλία - 44

## Παραπομπές


Κατηγορία:Άλμπουμ του 2007
Γελάδας

Ο **γελάδας** (*Theropithecus gelada*), αποκαλούμενος μερικές φορές και **γελάδας μπαμπουίνος** και **bleeding-heart baboon**, είναι είδος πιθήκου των κερκοπιθηκίδων, που απαντάται αποκλειστικά στο Αιθιοπικό υψίπεδο, με μεγάλους πληθυσμούς στα Όρη Σεμιέν. Ο Θηριοπίθηκος (***Theropithecus***) προέρχεται ετυμολογικά από την αρχαία ελληνική λέξη **θηρίο** (πίθηκος-κτήνος)." Όπως και οι μπαμπουίνοι, που αποτελούν τους κοντινότερους συγγενείς του, ζει κυρίως στο έδαφος και ειδικότερα σε χορτολιβαδικές εκτάσεις.

Οι γελάδες είναι τα μοναδικά πρωτεύοντα που τρέφονται σχεδόν αποκλειστικά με χόρτα (το 90% του διαιτολογίου τους).

## Περιγραφή
Τα σαγόνια του είναι ογκώδη και το πρόσωπό του είναι μακρόστενο, με ανασηκωμένη μύτη. Το τρίχωμα του γελάδα έχει χρώμα καστανοκίτρινο με ροζ και στο στήθος του φέρει γυμνά εμβαλώματα. Η τροφή του περιλαμβάνει φύλλα, βλαστούς και χόρτα. Στο πρόσωπό του δεν έχει τρίχωμα. Τα ενήλικα αρσενικά φέρουν μακρύ τρίχωμα στο πίσω μέρος του σώματός τους.

## Υποείδη
Τα δύο υποείδη του γελάδα είναι:
* **Βόρειος γελάδας**, *Theropithecus gelada gelada*
* **Ανατολικός γελάδας**, **νότιος γελάδας** ή **Heuglin's gelada**, *Theropithecus gelada obscurus*

## Παραπομπές

## Εξωτερικοί σύνδεσμοι

* ARKive - Images of the gelada ''(Theropithecus gelada)''
* Primate Info Net ''Theropithecus gelada'' Factsheet
* Βίντεο από το MonkeyCam

Κατηγορία:Κερκοπιθηκίδες
Κατηγορία:Θηλαστικά της Αφρικής
Ντάνιελ Όρτον

Ο **Ντάνιελ Όρτον** γεννήθηκε στις 6 Αυγούστου του 1990 στην Οκλαχόμα Σίτυ των Η.Π.Α. και είναι επαγγελματίας καλαθοσφαιριστής της D-League. 

## Σταδιοδρομία
Ξεκίνησε την καριέρα του στους Ορλάντο Μάτζικ το 2010. 

Το Δεκέμβριο του 2010 πήρε μεταγραφή ως δανεικός στους Νιου Μέξικο Θάντερμπερντς της D-League όπου έμεινε μέχρι το τέλος της σεζόν. 

Το 2012 πήρε μεταγραφή στους Οκλαχόμα Σίτυ Θάντερ, όπου έμεινε μέχρι το 2013. Στην συνέχεια όμως πήγε δανεικός στους Tulsa 66ers της D-League για μερικούς αγώνες. 

Το 2013 ο Όρτον πήρε μεταγραφή στους Φιλαδέλφεια 76ers, όπου και παρέμεινε μέχρι το τέλος της σεζόν. Μετά το τέλος της σεζόν και μέχρι να πάρει μεταγραφή στους Sichuan Blue Whales του Κινεζικού πρωταθλήματος έπαιζε στους Maine Red Claws της D-League. 

Το 2015 είχε παίξει στους *Purefoods Star Hotshots* του Φιλιππινέζικου πρωταθλήματος και στους Grand Rapids Drive της D-League.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Ορλάντο Μάτζικ
Κατηγορία:Καλαθοσφαιριστές Οκλαχόμα Σίτι Θάντερ
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Νιου Μέξικο Θάντερμπερντς
Κατηγορία:Καλαθοσφαιριστές Γκραντ Ράπιντς Ντράιβ 
Κατηγορία:Καλαθοσφαιριστές Μέιν Ρεντ Κλωζ
Κατηγορία:Καλαθοσφαιριστές Τούλσα 66ερς
Κατηγορία:Καλαθοσφαιριστές Σάντα Κρουζ Ουόριορς
Κατηγορία:Καλαθοσφαιριστές κινεζικών συλλόγων
Κατηγορία:Καλαθοσφαίριση στις Φιλιππίνες
Windows Neptune

Τα **Windows Neptune** ήταν μια ακυρωθείσα έκδοση των Windows. Κυκλοφόρησαν στις 27 Δεκεμβρίου του 1999 και βασιζόταν στα Windows 2000. Ήταν η πρώτη έκδοση των Windows που ήταν σχεδιασμένη στον κώδικα των Windows NT και αντικατέστησε τις εκδόσεις Windows 9x.

Τα Neptune μοιάζουν σε μεγάλο βαθμό σαν τα Windows 2000, αλλά μερικά από τα νέα χαρακτηριστικά που εισήχθησαν, όπως το τείχος προστασίας, αργότερα ενσωματώθηκαν στα Windows XP ως το Τείχος προστασίας των Windows. Τα Neptune εισήγαγαν μια οθόνη σύνδεσης παρόμοια με εκείνη που χρησιμοποιείται αργότερα στα Windows XP. Τα Neptune επίσης πειραματίστηκαν με μια νέα διεπαφή χρήστη που προορίζονταν αρχικά για τα Windows Me, που ονομάζονται Activity Centers, για το έργο με επίκεντρο ενεργειών.

Μόνο μια κατασκευή των **Windows Neptune**, με το νούμερο *5111*, κυκλοφόρησε στους δοκιμαστές σύμφωνα με μια συμφωνία μη-αποκάλυψης, και αργότερα έκανε τον τρόπο του σε δικτυακούς τόπους διαφόρων συλλεκτών. Το Build 5111 περιλαμβάνεται επίσης στα Activity Centers, όπου θα μπορούσε να εγκατασταθεί με την αντιγραφή του **ACCORE.DLL** από το δίσκο εγκατάστασης στον σκληρό δίσκο και στη συνέχεια να τρέχει το **regsvr32** για το **ACCORE.DLL** Τα κέντρα περιείχαν ίχνη των Windows Me, τότε με την κωδική ονομασία-χιλιετίας, αλλά ήταν σπασμένα λόγω σφαλμάτων από την JavaScript, ελλείπουσες συνδέσεις και εκτελέσιμα για παιχνίδια, φωτογραφίες, και μουσικά κέντρα. Σε απάντηση, κάποιοι φανατικοί των Windows έχουν περάσει χρόνια καθορισμού στα Κέντρα Δραστηριότητας στο **Build 5111** κοντά σε αυτό που προορίζεται της Microsoft.

## Παραπομπές


Κατηγορία:Ακυρωθείσες εκδόσεις των Windows
Θωμαίικα Αχαΐας

Με το όνομα **Θωμαίικα** υπάρχουν τρεις οικισμοί στην Αχαΐα:

* τα Άνω Θωμαίικα, γνωστά και ως Θωμαίικα Λεοντίου
* τα Κάτω Θωμαίικα, γνωστότερα ως Θωμαίικα
* τα Θωμαίικα Σειρών Αχαΐας, γνωστότερα ως Θωμαίικα Καλαβρύτων

## Σημείωση
Την ίδια ονομασία φέρει επίσης και μια συνοικία του χωριού Μοιραίικα, τα ονομαζόμενα Θωμαίικα Μοιραίικων ή απλά Θωμαίικα.

Κατηγορία:Αποσαφηνίσεις ελληνικών τοπωνυμίων
Βουλευτικές εκλογές 2015 στο Ελ Σαλβαδόρ

**Βουλευτικές και τοπικές εκλογές** διεξήχθησαν στο Ελ Σαλβαδόρ την 1η Μαρτίου 2015 για την ανάδειξη 84 μελών της Νομοθετικής Συνέλευσης και 262 δημάρχων. Οι εκλογές διενεργήθηκαν υπό την αιγίδα του  Ανώτατου Εκλογοδικείου.

## Διαδικασία
Η Νομοθετική Συνέλευση είναι μονοθάλαμη (Asamblea Legislativa) και αποτελείται από 84 αιρετά μέλη. Οι βουλευτές εκλέγονται άμεσα από το λαό για θητεία 3 ετών. Οι προηγούμενες εκλογές είχαν διεξαχθεί στις 11 Μαρτίου 2012. Στις εκλογές εκείνες, η αντιπολιτευόμενη Εθνικιστική Ρεπουμπλινακική Συμμαχία (ARENA) κέρδισε οριακά το Εθνικό Απελευθερωτικό Μέτωπο Φαραμπούντο Μαρτί (FMLN) και το σύμμαχό του, τον  Μεγάλο Συνασπισμό για Εθνική Ενότητα (GANA). Ο ARENA εξασφάλισε το 2012 τις 33 έδρες έναντι 31 για το FMLN και 11 για τον GANA. Έπειτα από διάφορες αλλαγές, η κατανομή των εδρών το 2014 διαμορφώθηκε σε 31 και 28 αντίστοιχα για τον ARENA και το FMLN.

## Αποτελέσματα
### Νομοθετική Συνέλευση

## Εξωτερικοί σύνδεσμοι
* Nota de Transparencia Activa del Gobierno de El Salvador 
* Nota Tribunal Supremo Electoral de El Salvador 
https://web.archive.org/web/20150311170943/http://escrutiniofinal2015.tse.gob.sv/ 

## Παραπομπές


2015
Ελ Σαλβαδορ
Παγκύπριο Πρωτάθλημα Στίβου 2014

Το **Παγκύπριο Πρωτάθλημα Στίβου 2014** η **Κυπριακό Πρωτάθλημα Στίβου 2014** ήταν η 96η διοργάνωση ανδρών και η 58η γυναικών, του Παγκύπριου Πρωταθλήματος Στίβου, που διοργανώθηκε υπό την εποπτεία της Κυπριακής Ομοσπονδίας Ερασιτεχνικού Αθλητισμού Στίβου. Η διοργάνωση πραγματοποιήθηκε στο  Εθνικό Στάδιο Στίβου Γ.Σ.Π., στη Λευκωσία μεταξύ 7–8 Ιουνίου του 2014. Στο πρωτάθλημα διεξήχθησαν δεκαεννέα αγωνίσματα ανδρών και  γυναικών και σημειώθηκε ένα Εθνικό ρεκόρ και πέντε Ρεκόρ πρωταθλήματος. Πρωταθλήτρια ομάδα στους άνδρες αναδείχθηκε ο Γ.Σ. «Τα Ολύμπια» Λεμεσού, με 148 βαθμούς και στις γυναίκες ο Γ. Σ. «Τα Παγκύπρια» Λευκωσίας, με 200 βαθμούς.

## Αποτελέσματα
### Ανδρών
thumb|right|Ο Πρωταθλητής στο Άλμα εις ύψος, Κυριάκος Ιωάννου.
[thumb|right|Ο Πρωταθλητής στη Δισκοβολία, [Απόστολος Παρέλλης.]]

### Γυναικών

## Μετάλλια ανά σύλλογο

## Βαθμολογία

## Ρεκόρ

## Παραπομπές


Κατηγορία:Παγκύπρια Πρωταθλήματα Στίβου
Κατηγορία:Στίβος το 2014
Κατηγορία:Λευκωσία
Μπιλούντ

thumb|250px|Η εκκλησία του Μπίλουντ
Το **Μπιλούντ** (*Billund*) είναι πόλη στην Γιουτλάνδη, Δανία όπου εκεί στεγάζεται η Lego μια εταιρία παιχνιδιών. Ο πληθυσμός ανέρχεται στους 6.313 κατοίκους (2017). Στην πόλη λειτουργεί αεροδρόμιο, το δεύτερο μεγαλύτερο της Δανίας.

## Παραπομπές


Κατηγορία:Πόλεις της Δανίας
Στέφανος Μανίκας

Ο **Στέφανος Μανίκας** (14 Απριλίου 1952 - 26 Αυγούστου 2015) ήταν Έλληνας οδοντίατρος και πολιτικός. Υπήρξε γραμματέας της Νεολαίας ΠΑΣΟΚ, γενικός γραμματέας Νέας Γενιάς, ιδρυτής και πρώτος πρόεδρος του ΟΚΑΝΑ και βουλευτής και υπουργός του ΠΑΣΟΚ.

## Βιογραφικά στοιχεία
Γεννήθηκε το 1952 στην Αθήνα με καταγωγή από το Βασιλικό Κορινθίας. Σπούδασε στην Οδοντιατρική Σχολή του Πανεπιστημίου Αθηνών, όπου συνδέθηκε φιλικά με τους Κώστα Λαλιώτη και Δημήτρη Ρέππα, επίσης μετέπειτα υπουργούς του ΠΑΣΟΚ. Συμμετείχε ενεργά στο αντιδικτατορικό φοιτητικό κίνημα και το 1974, αμέσως μετά την αποκατάσταση της δημοκρατίας, εκλέχθηκε πρόεδρος του Συλλόγου Φοιτητών Οδοντιατρικής.

Διετέλεσε γραμματέας της Νεολαίας ΠΑ.ΣΟ.Κ. από το 1978 ως το 1984, διαδεχόμενος τον Στέφανο Τζουμάκα. Είναι ο μακροβιότερος γραμματέας στην ιστορία της οργάνωσης. Από το 1985 ως το 1986 ήταν γενικός γραμματέας Νέας Γενιάς στην κυβέρνηση Ανδρέα Παπανδρέου (αντικαταστάθηκε από την Μαρία Αρσένη). Υπήρξε γραμματέας Οργανωτικής Πολιτικής το 1989 και γραμματέας Επιστημόνων του Κινήματος από το 1990 ως το 1994.

Το 1994 ίδρυσε τον *Οργανισμό κατά των Ναρκωτικών (ΟΚΑΝΑ)*, του οποίου υπήρξε ο πρώτος πρόεδρος, μέχρι το 1996.

Εκλέχθηκε βουλευτής Επικρατείας του ΠΑΣΟΚ το 1996 και βουλευτής Α΄ Αθηνών το 2000. Διετέλεσε υπουργός Επικρατείας στην κυβέρνηση του Κώστα Σημίτη από το 2001 ως το 2003.

Στις ευρωεκλογές του 2014 συμπαρατάχθηκε με τη Δημοκρατική Αριστερά.

Πέθανε στις 26 Αυγούστου 2015 από καρκίνο.

## Πηγές - Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές επικρατείας
Κατηγορία:Βουλευτές Α΄ Αθηνών
Κατηγορία:Έλληνες υπουργοί Επικρατείας
Βαλβούσια Αχαΐας

Τα **Βαλβούσια** ή **Βαλβούσι** είναι τουριστική τοποθεσία του Δήμου Καλαβρύτων που με την απογραφή του 2011 αναγνωρίστηκε ως οικισμός της Τοπικής κοινότητας Άνω Λουσών καθώς βρέθηκε να κατοικείται από 4 άτομα. Στην περιοχή εδρεύει η δημοτική επιχείρηση «Βαλβούσια - Α.Δ.Ε.Κ». Από την περιοχή διέρχεται το μονοπάτι "Βαλβούσι-Χιονοδρομικό Κέντρο Καλαβρύτων".

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Βαλβουσίων Αχαΐας, eetaa.gr. Ανακτήθηκε: 06/05/2017.
* Βαλβούσια, exploring-greece.gr. Ανακτήθηκε: 10/04/2015.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Τριβοράνιο(7)

Το **τριβοράνιο(7)** [ αγγλικά *triborane(7)*] είναι ανόργανη χημική ένωση, που περιέχει υδρογόνο και βόριο, με μοριακό τύπο **B<sub>3</sub>H<sub>7</sub>**. Ανήκει στα βοράνια, και πιο συγκεκριμένα στα τριβοράνια, δηλαδή στα βοράνια με τρία (3) άτομα βορίου ανά μόριο. Σε χημικά καθαρή μορφή είναι ασταθές, αλλά σταθεροποιείται (σχετικά) σε μορφή διαλύματος, για παράδειγμα σε διαιθυλαιθέρα (Et2O) ή σε τετραϋδροφουράνιο (THF), σε χαμηλές θερμοκρασίες, γιατί σχηματίζει ημισταθερά σύμπλοκα με τέτοιους διαλύτες. Συνήθως παράγεται, όταν χρειάζεται, *[[in situ]]*, δηλαδή επιτόπου για άμεση χρήση. Η πρόδρομη ύλη για την παραγωγή του είναι (συνήθως) το τετραβοράνιο(10) (Β4Η10), με απόσπαση ενός ισοδυνάμου βορανίου (ΒΗ3), με χρήση συμπίεσης σε ειδική συσκευή. Το παραγώμενο βοράνιο διμερίζεται σε διβοράνιο(6), οπότε η στοιχειομετρική εξίσωση της συνολικής αντίδρασης είναι: 

\mathrm{2B_4H_{10} \xrightarrow[0^oC]{THF} 2B_3H_7 + B_2H_6}

Σχηματίζει σύμπλοκα με το τριφθοριούχο βόριο (ΒF3) και με το μονοξείδιο του άνθρακα (CO):

\mathrm{B_3H_7 + BF_3 \xrightarrow[-16^oC]{Et_2O} B_3H_7 \cdot BF_3}


και


\mathrm{B_3H_7 + CO \xrightarrow{THF} B_3H_7 \cdot CO}



## Παρατηρήσεις, υποσημειώσεις και αναφορές


Κατηγορία:Ανόργανα βοράνια
Κατηγορία:Ασταθείς ενώσεις
Τζόρτζο Ντεμέτριο Γκαλλάρο

Ο σεβασμιότατος **Τζόρτζο Ντεμέτριο Γκαλλάρο** (ιταλικά: *Giorgio Demetro Gallaro*). Γεννήθηκε στις 16 Ιανουαρίου 1948) είναι επίσκοπος της Επαρχίας της Πιάνα ντέλι Αλμπανέζι της Ιταλοβυζαντινής Εκκλησίας, με έδρα την ομώνυμη πόλη (*Piana degli Albanesi*) του Παλέρμο της Ιταλίας. Εξελέγη στις 31 Μαρτίου 2015, διαδεχόμενος τον Σοτίρ Φερράρα (*Sotìr Ferrara*).

## Βιογραφία
Γεννήθηκε στο Ποτσάλλο (Pozzallo) στις 16 Ιανουαρίου 1948. Σπούδασε στη θεολογική σχολή της Νότο (Noto), οπότε και χειροτονήθηκε ιερέας το 1972 στην Ηνωμένες Πολιτείες Αμερικής.

Ήταν πάστορας σε πολλές ανατολικές εκκλησίες στην Ηνωμένες Πολιτείες Αμερικής και από το 1987 αποτελεί μέλος της Eπαρχίας Νιούτον (Newton) της Ελληνο-Μελχικής Καθολικής Εκκλησίας.

Στις 31 Μαρτίου 2015 ο Πάπας Φραγκίσκος τον υπέδειξε ως νέο επίσκοπο της Πιάνα ντέλι Αλμπανέζι.. Χειροτονήθηκε επίσκοπος στις 28 Ιουνίου 2015.

## Παραπομπές


## Πηγές
* Ιστότοπος της Επισκοπής του Πιάνα ντέλι Αλμπανέζι
* Catholic Hierarchy

Κατηγορία:Βυζαντινοί επίσκοποι
Κατηγορία:Ιταλοί κληρικοί
Γκαλλάρο, Τζόρτζο Ντεμέτριο
Διεθνές Συμβούλιο Αραβικής Γλώσσας

Το **Διεθνές Συμβούλιο Αραβικής Γλώσσας** (αραβικά: المجلس الدولي للغة العربية, αγγλικά: *Arabic Language International Council*) συστάθηκε με πρωτοβουλία της Γενικής Συνέλευσης του ΟΗΕ, στο πλαίσιο του Διεθνούς Έτους Γλωσσών, σε μία προσπάθεια για την προώθηση της ενότητας στην πολυμορφία, καθώς και την υπενθύμηση του ότι τα Ηνωμένα Έθνη επιδιώκουν την πολυγλωσσία ως μέσο για την προώθηση, την προστασία και τη διατήρηση της ποικιλίας των γλωσσών και πολιτισμών σε παγκόσμιο επίπεδο, τονίζοντας έτσι την ύψιστη σημασία της διατήρησης της ποιότητας των έξι επίσημων γλωσσών του Οργανισμού (αραβικά, κινεζικά, αγγλικά, γαλλικά, ρωσικά και ισπανικά). Με βάση τα παραπάνω, στο συγκεκριμένο συμβούλιο εντάχθηκαν αρκετά αραβικά πανεπιστήμια, με την παρουσία περισσότερων από 160 πρυτάνεων των πανεπιστημίων και προέδρων, κατά την 41η διάσκεψή τους που πραγματοποιήθηκε στο Ριάντ στις 14 με 16 Απριλίου του 2008.

Παράλληλα, το συμβούλιο υποστηρίζεται και ενθαρρύνεται από υπουργούς εκπαίδευσης στις περισσότερες από τις αραβικές χώρες, τους γενικούς γραμματείς του Αραβικού Συνδέσμου, την Οργάνωση της Ισλαμικής Διάσκεψης, τον Παγκόσμιο Μουσουλμανικό Σύνδεσμο, το Συμβούλιο Συνεργασίας Αραβικών Κρατών του Κόλπου, την Ένωση του Αραβικού Μαγκρέμπ, και το Οικονομικό Συμβούλιο Αραβικής Ενότητας. Αυτοί οι οργανισμοί συμμετέχουν επιπρόσθετα με την υποστήριξη και την έγκριση των Γενικών Διευθυντών της UNESCO, της ISESCO, της ALECSO και του Γραφείου Αραβικής Παιδείας για τα Κράτη του Κόλπου. Επίσης ισχυρή υποστήριξη προήλθε από πρυτάνεις πανεπιστημίων, προέδρους και των γενικών γραμματέων των συνδέσμων αραβικών κολεγίων.

Η αναγνώριση και ενθάρρυνση έχει έρθει από τους γενικούς γραμματείς των ενώσεων ποιότητας, που έχουν την ιδιότητα του μέλους στο Οικονομικό Συμβούλιο Αραβικής Ενότητας και περιλαμβάνουν άραβες δικηγόρους, αραβικές τράπεζες, πανεπιστήμια, βιβλιοθήκες, άραβες εκδότες, συγγραφείς, επενδυτές, αραβικά επιμελητηρία εμπορίου, βιομηχανίας και γεωργίας όπως και την αραβική επιτροπή για την προστασία της πνευματικής ιδιοκτησίας. Αυτές είναι ορισμένες από τις οργανώσεις, τα συνδικάτα και τα όργανα που έχουν εκδηλώσει ενδιαφέρον για το Διεθνές Συμβούλιο Αραβικής Γλώσσας και τα προγράμματά που αυτό περιλαμβάνει.

## Παραπομπές


## Εξωτερικοί σύνδεσμοι
* 
* Εφημερίδα συμβουλίου

Aραβικη
Κατηγορία:Αραβική γλώσσα
Βιθέντε Εσπινέλ

Ο **Βιθέντε Εσπινέλ** (, 28 Δεκεμβρίου 1550 – 4 Φεβρουαρίου 1624) ήταν Ισπανός ποιητής, που έζησε τον 14ο και 15ο αιώνα. Εκτός από μυθιστοριογράφος διακρίθηκε και ως μουσικός. Σε αυτόν αποδιδόταν εσφαλμένα η προσθήκη της 5ης χορδής στην ισπανική κιθάρα. Δημιούργησε τη σύγχρονη ποιητική φόρμα *décima*, μία οκτασύλλαβη δεκάστιχη στροφή, που ονομάστηκε  *[[espinella]]* στα ισπανικά προς τιμήν του. Το κυριότερο έργο του είναι το "Μάρκος του Ομπρεγόν".

## Βιογραφία
Ο Εσπινέλ γεννήθηκε στη Ρόντα και βαπτίστηκε στις 28 Δεκεμβρίου 1550. Σπούδασε στο Πανεπιστήμιο της Σαλαμάνκα, όπου υιοθέτησε ως δικό του το δεύτερο επώνυμο του πατέρα του και αργότερα φοίτησε στα πανεπιστήμια της Γρανάδα και της Αλκαλά. Ως λατινιστής, μετέφρασε στα ισπανικά το έργο του Οράτιου *Epistola ad Pisones*.

Έζησε μια περιπετειώδη ζωή και αιχμαλωτίστηκε από πειρατές στο Αλγέρι. Επίσης, ήταν στρατιώτης στην Ιταλία μετά την απελευθέρωσή του. Εγκαταστάθηκε στη Μαδρίτη το 1584. Το 1587 χειροτονήθηκε ιερέας.

Το 1618 εκδόθηκε από τον τυπογράφο Χουάν δε λα Κουέστα το έργο του Εσπινέλ *Relaciones de la vida del escudero Marcos de Obregón*. Στο εν λόγω βιβλίο περιέχονται πολλές αυτοβιογραφικές λεπτομέρειες και εκδόθηκε στη Γαλλία την ίδια χρονιά. Αργότερα, από το βιβλίο εμπνεύστηκε ο Αλέν Ρενέ Λεσάζ, ο οποίος εξέδωσε το έργο *Gil Blas de Santillana* ("Ζιλ Μπλας", 1715-1735). Το 1591 δημοσίευσε επίσης το έργο *Επιλεγμένοι στίχοι*.

Ο Λόπε δε Βέγα, που αναφερόταν στον Εσπινέλ σαν το δάσκαλό του, του αφιέρωσε το έργο *El caballero de Illescas* (1602). Ο Εσπινέλ ήταν επίσης φίλος με τους Θερβάντες , Γκόνγκορα και Κεβέδο. Όπως και οι φίλοι του ήταν μέλος της συναγωγής  *Esclavos del Santísimo Sacramento*.

Όταν απεβίωσε ήταν ιερέας στη Μαδρίτη και δάσκαλος μουσικής του επισκόπου της Πλασένθια.

Στην πόλη Ρόντα βρίσκεται σήμερα η προτομή του, στην μικρή Πλατεία των Γιγάντων (Plaza de los Gigantes). Η κεφαλή του κοσμείται από ένα δάφνινο στεφάνι.

## Παραπομπές


## Εξωτερικοί σύνδεσμοι

* Enciclopedia Libre Universal – Vicente Espinel (in Spanish) 

Κατηγορία:Ισπανοί μυθιστοριογράφοι
Κατηγορία:Ισπανοί ποιητές
Κατηγορία:Ισπανοί μουσικοί
Φαρασινός

thumb|Καταρράκτης στο Παρθένο δάσος Φρακτού Δράμας
Ο **Φαρασινός** ή **Διαβολόρεμα** ή *Φαρασινό ρέμα* είναι ποταμός της Μακεδονίας που πηγάζει από την Κεντρική Ροδόπη, και ειδικότερα από την κορυφή Δελημπόσκα του Φρακτού όρους στο νομό Δράμας και, έπειτα από μια σύντομη διαδρομή, καταλήγει στον ποταμό Νέστο στη βόρεια όχθη της Λίμνης Πλατανόβρυσης. 

## Περιγραφή
Ο Φαρασινός, που αποτελεί παραπόταμο του ποταμού Νέστου, πηγάζει από τις νότιες πλαγιές του Φρακτού, κοντά στην υψηλότερη κορυφή του Δελημπόσκα, στα 1.953 μέτρα. Η πορεία του ξεκινά από τη Δελημπόσκα και με πορεία νότια καταλήγει στην ομώνυμη κοιλάδα *(κοιλάδα Φαρασινού)* που χωρίζει το Φρακτό από την οροσειρά της Κούλας και συγκεκριμένα από το βουνό Στάμνα. Εκεί συμβάλλει και το *Αετόρεμα* από νότο που πηγάζει από τη Στάμνα. Ο άνω ρους του Φαρασινού έως την ομώνυμη κοιλάδα, ονομάζεται και *Αχλαδόρεμα*. 

Στη συνέχεια ενώνεται με το *Ρέμα Θερμιών* που πηγάζει από βορειοδυτικά και, αφού διαβεί τη *Χαράδρα των Θερμιών*, καταλήγει στο Φαρασινό. Στη *Χαράδρα των Θερμιών* οι πηγές του ποταμιού είναι ιαματικές. Εκεί βρίσκονται τα *[[Λουτρά Θερμιών Δράμας|Ιαματικά Λουτρά Θερμιών]]*.

Κατόπιν, ο Φαρασινός παίρνει νότια κατεύθυνση και μετά από μια πορεία 11 χιλιομέτρων περίπου, καταλήγει στη βόρεια όχθη της Λίμνης Πλατανόβρυσης. Στον κάτω ρου του ο Φαρασινός ονομάζεται και *Διαβολόρεμα* λόγω της ορμητικότητας των υδάτων του.  

Ο Φαρασινός ποταμός έχει ροή όλο το έτος και χαρακτηρίζεται από την ορμητικότητα των υδάτων του και τους πολλούς καταρράκτες που σχηματίζονται στην πορεία του. Οι όχθες του είναι δασώδεις σε όλο το μήκος του. Επίσης, στον ποταμό Φαρασινό, καθώς και στους παραποτάμους του υπάρχουν αρκετά μεσαιωνικά πέτρινα γεφύρια.

; Γνωστότεροι καταρράκτες του Φαρασινού είναι:
:: * ο Α΄ καταρράκτης του Αχλαδορρέματος, στο Παρθένο δάσος του Φρακτού, ύψους 7μ.
:: * ο Β΄ καταρράκτης του Αχλαδορρέματος, στο Παρθένο δάσος του Φρακτού, ύψους 13μ.
:: * ο Γ΄ καταρράκτης του Αχλαδορρέματος, στο Παρθένο δάσος του Φρακτού, ύψους 70μ. 
:: * ο Δ΄ καταρράκτης του Αχλαδορρέματος, στο Παρθένο δάσος του Φρακτού, ύψους 40μ. (εποχιακός)
:: * ο Ε΄ καταρράκτης του Αχλαδορρέματος, στο Παρθένο δάσος του Φρακτού, ύψους 70μ. (εποχιακός)

; Γεφύρια
:: * το γεφύρι της Πεύκης στην περιοχή Ζαρκαδιάς 
:: * το γεφύρι του Πεχάν στο ρέμα Θερμιών 
:: * τα γεφύρια του μέσου ρου (τρία γεφύρια)

## Πηγές
*  Το Φαρασινό ρέμα της Ροδόπης
* The Hiking Experience, Πεζοπορικές διαδρομές στα βουνά της Κεντρικής Ροδόπης: Δάσος Ελατιάς - Στραβόρεμα - Αρκουδόρεμα

Κατηγορία:Παραπόταμοι του Νέστου
Κατηγορία:Γεωγραφία της Δράμας
Κατηγορία:Δήμος Παρανεστίου
Κατηγορία:Ποταμοί της Μακεδονίας
Κατηγορία:Καταρράκτες στην Ελλάδα
Κρατική Επιτροπή Γραφής και Γλώσσας Εργασίας

Η **Κρατική Επιτροπή Γραφής και Γλώσσας Εργασίας** (κινεζικά: 国家语言文字工作委员会) υπάγεται στο Υπουργείο Παιδείας της Λαϊκής Δημοκρατίας της Κίνας και είναι υπεύθυνη για την εθνική γλώσσα εργασίας σε όλη την επικράτεια της χώρας. Σκοπός της είναι η εφαρμογή των αποφάσεων του κρατικού συμβουλίου για τη γλώσσα και η τυποποίηση της κινεζικής γλώσσας και γραφής, σύμφωνα με τις πολιτικές και τα διατάγματα του κράτους.

Χρέη διευθυντή της Κρατικής Επιτροπής Γραφής και Γλώσσας Εργασίας αναλαμβάνει *ex officio* ο εκάστοτε υφυπουργός Παιδείας.

## Παραπομπές


## Εξωτερικοί σύνδεσμοι
* 

Κινεζικη
Κατηγορία:Κινεζική γλώσσα
Δοσπάτης

Ο **Δοσπάτης** ή **Δεσπάτης** () είναι ποταμός της Μακεδονίας που πηγάζει από τη Δυτική Ροδόπη *(στη [[Βουλγαρία]])* και, έπειτα από μία νότια πορεία, εκβάλλει στον Νέστο κοντά στους Ποταμούς.

## Γεωγραφία
Ο Δοσπάτης ξεκινά την πορεία του από τη Δυτική Ροδόπη σε υψόμετρο 1.643 μέτρα, στην Επαρχία Παζαρτζικίου στη Βουλγαρία. Μετά από μια μακρά νότια πορεία, καταλήγει στην τεχνητή *λίμνη Δεσπάτη*, όπου έχει κατασκευαστεί φράγμα. Στη συνέχεια αποκτά νοτιοανατολική πορεία και καταλήγει στα Ελληνο - Βουλγαρικά σύνορα. Για περίπου 3 χιλιόμετρα αποτελεί την Ελληνο - Βουλγαρική μεθόριο. Κατόπιν εισέρχεται στην Ελλάδα, στην Περιφερειακή Ενότητα Δράμας, στον Δήμο Κάτω Νευροκοπίου.

Ο Δοσπάτης περνά ανατολικά του ακατοίκητου οικισμού Δέλτα και στη συνέχεια φτάνει δυτικά των Ποταμών, όπου εκβάλλει στον Νέστο ανάμεσα στους Ποταμούς και τη Μικροκλεισούρα. Εισερχόμενος στην Ελλάδα έχει στην ανατολική του όχθη το *Εθνικό Πάρκο Δάσους [[Σημύδα]]ς*.

Ο Δοσπάτης είναι ο μεγαλύτερος παραπόταμος του Νέστου. Έχει συνολικό μήκος 110 χιλιόμετρα, εκ των οποίων 89 χιλιόμετρα εντός της Βουλγαρίας και 21 χιλόμετρα στην Ελλάδα. 

## Χλωρίδα
Αποτελεί ένα μοναδικό οικοσύστημα ορεινού ποταμού, με κατάφυτες όχθες και παραποτάμια λιβάδια. 

## Πανίδα
Ο Δοσπάτης έχει πλούσια ιχθυοπανίδα. Περιλαμβάνεται μεγάλος αριθμός ψαριών όπως Στρυμονική μπριάνα *(Barbus strumicae*), ο Θρακικός ποταμοκέφαλος *(Squalius orpheus*), το τσιρόνι ή κοκκινοφτέρα *(Rutilus rutilus)*, το περκί *(Perca fluviatilis)*, το σκουμπούζι *(Chondrostoma vardarensis)*, η Θρακοβελονίτσα *(Cobitis strumicae)*, το τσιρονάκι *(Alburnoides bipunctatus)*, η *μουρμουρίτσα* (Rhodeus amarus) και η άγρια μακεδονική πέστροφα *(Salmo macedonicus)*.

## Πηγές
* 
* 

## Εξωτερικοί σύνδεσμοι
* 

Κατηγορία:Παραπόταμοι του Νέστου
Κατηγορία:Γεωγραφία της Δράμας
Κατηγορία:Δήμος Κάτω Νευροκοπίου
Κατηγορία:Ποταμοί της Βουλγαρίας
Κατηγορία:Ποταμοί της Μακεδονίας
Βίμαρα Πέρες

Ο **Βίμαρα Πέρες** ήταν ένας ευγενής και στρατιωτικός αξιωματούχος του Βασιλείου των Αστουρίων, καθώς και ο πρώτος Κόμης της Πορτογαλίας. Ο πατέρας του, Πέδρο Τεόν, πιθανολογείται ότι ήταν γιος του Βερμούδου Α΄ των Αστουρίων.

## Βιογραφία
Ο Βίμαρα Πέρες στάλθηκε από τον Βασιλιά Αλφόνσο Γ΄ των Αστουρίων να ανακαταλάβει από τους Μουσουλμάνους την περιοχή ανάμεσα στους ποταμούς Μίνιο και Ντούρο. Στην περιοχή αυτή συμπεριλαμβάνονταν οι πόλεις Πόρτους Κάλε (μετέπειτα Πόρτο) και Γκαία, πόλεις που έδωσαν το όνομά τους στην Πορτογαλία.

Το Βασίλειο των Αστουρίων υποδιαιρούνταν σε διάφορες κομητείες ή βασιλικές επαρχίες. Το 868 ο Βίμαρα Πέρες ονομάστηκε Κόμης της Πορτογαλίας από τον Βασιλιά Αλφόνσο Γ΄, έπειτα από την ανάκτηση της περιοχής βόρεια του ποταμού Ντούρο. Μετέπειτα ιστορικοί θεώρησαν αυτό το γεγονός ως ορόσημο για τη δημιουργία του κράτους της Πορτογαλίας, μολονότι κάτι τέτοιο θα επιτευχθεί τον 12<sup>ο</sup> αιώνα.

Ο Βίμαρα Πέρες έχτισε μια πόλη και την ονόμασε *Βιμαράνις*. Αργότερα το όνομά της έγινε *Γκιμαράνις* και σήμερα είναι γνωστή ως Γκιμαράες. Σε αυτή την πόλη απεβίωσε ο Βίμαρα Πέρες το 873.

### Απόγονοι
Παρότι δεν υπάρχουν έγκυρες πηγές, που να το πιστοποιούν, θεωρείται ότι ο Βίμαρα Πέρες είχε παντρευτεί μία γυναίκα με το όνομα Τριουδίλντη. Αν αυτό ευσταθεί, τότε ο Βίμαρα ήταν ο πατέρας της Αουδίβια Βιμαράνες, σύζυγο του Κόμη Γκουτιέρρε Αλοΐτες.

Ο Βίμαρα Πέρες θεωρείται ο πατέρας του Λουκίδιου Βιμαράνες, ο οποίος τον διαδέχτηκε ως Κόμης της Πορτογαλίας.

## Παραπομπές


Κατηγορία:Πορτογάλοι ευγενείς
Κατηγορία:Πορτογάλοι στρατιωτικοί
Ακαδημία του Παρισιού

thumb|Η έδρα της διοίκησης της Ακαδημίας του Παρισιού

Η **Ακαδημία του Παρισιού** (γαλλικά: *Académie de Paris*) αποτελεί διοικητικό όργανο (rectorat), υπεύθυνο για τα  σχολεία και πανεπιστήμια στην πόλη του Παρισιού. Περιλαμβάνει τα πανεπιστήμια Paris I, Paris II, Paris III, Paris IV, Paris V, Paris VI, Paris VII και Paris IX.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Ακαδημία του Παρισιού  Υπουργείο Παιδείας της Γαλλίας

Παρισι
Κατηγορία:Σορβόννη
Κατηγορία:Εκπαίδευση στο Παρίσι
Πένσα

Η **πένσα** είναι ένα εργαλείο χειρός, που χρησιμοποιείται για να πιάνει σφιχτά διάφορα αντικείμενα. Πιθανότατα προήλθε από την τσιμπίδα που ήταν σε χρήση στην Ευρώπη κατά την Εποχή του Χαλκού προκειμένου να πιάνουν τα καυτά μέταλλα. Χρησιμοποιείται επίσης για το λύγισμα και τη συμπίεση ποικίλων υλικών. 

Μοιάζει με την τανάλια, με τη διαφορά ότι εκείνη χρησιμοποιείται για κοπή και ώση και όχι για σύσφιξη. Υπάρχουν διαφορετικά είδη πένσας, με ποικίλες χρήσεις, γενικές και ειδικές.

## Ιστορία

Καθώς με τη γενική έννοια η πένσα είναι αρχαία και απλή εφεύρεση, δεν υπάρχει κάποιο χρονικό σημείο της ιστορίας ή κάποιος εφευρέτης που μπορεί να του αποδοθεί η ανακάλυψη του εργαλείου αυτού. Οι πρώτες εργασίες με τα μέταλλα που ανάγουν σε αρκετές χιλιετίες π.Χ. θα απαιτούσαν τη χρήση εργαλείων παρόμοιων με τη σημερινή πένσα, για να χειρίζονται το καυτό μέταλλο. Η εξέλιξη από τις ξύλινες στις χάλκινες πένσες πιθανότατα επιτελέστηκε πριν το 3.000 π.Χ. Ανάμεσα στις αρχαιότερες απεικονίσεις πένσας είναι εκείνη που δείχνει τον θεό της ελληνικής μυθολογίας Ήφαιστο στο σιδηρουργείο του. Με την εφεύρεση διαφορετικών αντικειμένων για τον χειρισμό των οποίων χρησιμοποιήθηκαν οι πένσες, οι τελευταίες εξελίχθηκαν τεχνολογικά ανά τους αιώνες.

## Παραπομπές


## Εξωτερικοί σύνδεσμοι
* 
* 

Κατηγορία:Μηχανικά εργαλεία χειρός
Κωνσταντίνος Χουρδάκης

Ο **Κωνσταντίνος Χουρδάκης** (1911-2001) ήταν Έλληνας αρεοπαγίτης και υφυπουργός. Διετέλεσε μέλος σε υπηρεσιακές κυβερνήσεις.

Υπήρξε σύμβουλος του Ελεγκτικού Συνεδρίου.

Υπηρέτησε ως υφυπουργός Εθνικής Άμυνας από τις 22 Δεκεμβρίου 1966 ως τις 3 Απριλίου 1967, στην υπηρεσιακή κυβέρνηση του Ιωάννη Παρασκευόπουλου.

Ως υφυπουργός θεμελίωσε στον Άγιο Κοσμά στις αρχές του 1967 τη Σχολή Σωματικής Αγωγής των Ενόπλων Δυνάμεων.. 

Πέθανε σε ηλικία 90 ετών τον Οκτώβριο του 2001 και κηδεύτηκε στις 27 Οκτωβρίου από τον ιερό ναό Αγίου Σπυρίδωνα Παγκρατίου. Ετάφη στο Άργος.

## Παραπομπές


Χουρδακης
Ιμπραήμ ιμπν αλ-Ουαλίντ

Ο **Ιμπραήμ ιμπν αλ-Ουαλίντ ιμπν αλ-Μαλίκ** (πέθανε στις 25 Ιανουαρίου 750), ένας από τους γιους του Ουαλίντ Α΄ ήταν ο προτελευταίος Χαλίφης στο Χαλιφάτο των Ομεϋαδών (4 Οκτωβρίου 744 - 4 Δεκεμβρίου 744). Ο αδελφός του Γιαζίντ Γ΄ τον όρισε διάδοχο, αρρώστησε από όγκο τον εγκέφαλο και πέθανε πρόωρα (3/4 Οκτωβρίου 744), τον διαδέχθηκε ο Ιμπραήμ. Ο Ιμπραήμ κυβέρνησε το Χαλιφάτο μόνο για δύο μήνες, κατόπιν παραιτήθηκε από τον θρόνο και δραπέτευσε για να γλυτώσει από τους αντιπάλους του. Η πολύ σύντομη περίοδος που κυβέρνησε ανάγκασε τον Αλ-Ταμπαρί να δηλώσει ότι δεν έγινε καν Χαλίφης, καταγράφεται ωστόσο ο διορισμός του Αμπνταλλάχ ιμπν Ουμάρ ως κυβερνήτης του Ιράκ. Ο ξάδελφος του και εχθρός του Γιαζίντ Γ΄ Μαρουάν Β΄ συμβιβάστηκε μαζί του το σύντομο διάστημα που έγινε Χαλίφης, με τον πρόωρο θάνατο του ανανέωσε τις φιλοδοξίες του και ανέτρεψε τον διάδοχο του. Ο Ιμπραήμ ζήτησε και έλαβε διαβεβαίωση για την προσωπική του ασφάλεια, μεταφέρθηκε στην Ρεσάφα της Συρίας, την κατοικία του Ισάμ ιμπν Αμπντ αλ-Μαλίκ. Ο Ιμπραήμ εκτελέστηκε με πολλά άλλα μέλη της δυναστείας των Ομεϋαδών μετά την ανατροπή της δυναστείας από τους Αββασίδες.

## Παραπομπές



## Πηγές

*Biesterfeldt, Hinrich; Günther, Sebastian (2018). The Works of Ibn Wāḍiḥ al-Yaʿqūbī (Volume 3): An English Translation. Leiden: Brill. 
*Hillenbrand, Carole, ed. (1989). The History of al-Ṭabarī, Volume XXVI: The Waning of the Umayyad Caliphate: Prelude to Revolution, A.D. 738–744/A.H. 121–126. SUNY Series in Near Eastern Studies. Albany, New York: State University of New York Press. 
*Hinds, Martin, ed. (1990). The History of al-Ṭabarī, Volume XXIII: The Zenith of the Marwānid House: The Last Years of ʿAbd al-Malik and the Caliphate of al-Walīd, A.D. 700–715/A.H. 81–95. SUNY Series in Near Eastern Studies. Albany, New York: State University of New York Press. 
*Judd, Steven C. (2019). "Ibrāhīm b. al-Walīd". In Fleet, Kate; Krämer, Gudrun; Matringe, Denis; Nawas, John; Rowson, Everett (eds.). Encyclopaedia of Islam (3rd ed.). Brill Online. 
*Williams, John Alden, ed. (1985). The History of al-Ṭabarī, Volume XXVII: The ʿAbbāsid Revolution, A.D. 743–750/A.H. 126–132. SUNY Series in Near Eastern Studies. Albany, New York: State University of New York Press.

Κατηγορία:8ος αιώνας
Κατηγορία:Ομεϋάδες χαλίφηδες
Αλ-Μουστασίμ

Ο **Αλ-Μουστασίμ** (βασίλευσε 1242-1258) ήταν ο τελευταίος Αββασίδης χαλίφης της Βαγδάτης. Σκοτώθηκε το 1258 από τους Μογγόλους κατά την διάρκεια της πολιορκίας της Βαγδάτης (1258).

## Παραπομπές


## Εξωτερικοί σύνδεσμοι
* 

Κατηγορία:13ος αιώνας
Κατηγορία:Αββασίδες χαλίφηδες
Τραύος

Ο **Τραύος** ή **Ασπροπόταμος** είναι ποταμός της Θράκης με συνολικό μήκος 30 χιλιομέτρων περίπου. Πηγάζει από το όρος Παπίκιο της οροσειράς της Ανατολικής Ροδόπης, ρέει με νότια κατεύθυνση και εκβάλλει τελικά στη λίμνη Βιστωνίδα (κοντά στη Νέα Καλλίστη), την οποία μαζί με τον Κόσυνθο και Κομψάτο τροφοδοτούν με γλυκά νερά. Η λεκάνη απορροής του είναι 40 τ.χ.

## Ιστορία
Ο ποταμός Τραύος είναι γνωστός από την αρχαιότητα και μνημονεύεται από τον Ηρόδοτο ως ένας από τους κύριους τροφοδότες της λίμνης Βιστωνίδας. Μάλιστα, θεωρεί τον Τραύο, μαζί με τον Λίσσο ως ένα από τα πιο σημαντικά ποτάμια της Θράκης.

## Πηγές και πορεία του Τραύου

Οι πηγές του Τραύου βρίσκονται στην οροσειρά της Ανατολικής Ροδόπης και συγκεκριμένα στο ορεινό συγκρότημα του Παπικίου. Μερικές από τις πιο μακρινές πηγές του, βρίσκονται σε υψόμετρο 1.400 μέτρα βόρεια του ακατοίκητου οικισμού της Βροντής και βορειοανατολικά της Κερασέας Ιάσμου. Η αρχική πορεία του Τραύου είναι νότια και αφού διέλθει από τον ακατοίκητο οικισμό της Βροντής, περνά ανατολικά της Κερασέας, διασχίζει την πεδιάδα της Ροδόπης, περνά δυτικά από την Αίγειρο και μετά συνεχίζει παράλληλα με την εθνική οδό και χύνεται στα βόρεια της Βιστωνίδας. 

Από το Μίσχο αποκτά νοτιοδυτική κατεύθυνση και διέρχεται μέσα από τη Μελέτη. Στη συνέχεια περνά βόρεια του Αιγείρου, νότια της Αμβροσίας, περνά ακριβώς δίπλα από τη Μονή Παναγίας Φανερωμένης Βαθυρρύακα (Φατύρρυακα) και συνεχίζει την πορεία του έως βόρεια του Παλλαδίου. Κατόπιν, περνά βόρεια της Καλλίστης, της Νέας Καλλίστης και εκβάλλει στη λίμνη Βιστωνίδα βόρεια του Γλυκονερίου. 

## Εξωτερικοί σύνδεσμοι

* «Η διερεύνηση των Μετεωρολογικών Παραμέτρων και η προσέγγιση του Υδρολογικού Ισοζυγίου στην ευρύτερη περιοχή της λεκάνης του ποταμού Κόσυνθου, στον Νομό της Ξάνθης» - Μαυραποστόλου Σοφία, σελ 15 του pdf
* Φωτογραφίες του Τραύου από τον ιστότοπο https://www.greece.com/
*Ο ποταμός Τραύος στα όρια του, πλημμύρισαν εκτάσεις στη Ροδόπη από τον ιστότοπο https://www.ecothraki.gr/
* 

## Πηγές

* Ολοκληρωμένη ∆ιαχείριση Υδατικών Πόρων, Εκτίμηση της Εισροής Φερτών Υλών στη Λίμνη Βιστωνίδα, Αν. Καθηγητής ΔΠΘ Β. Χρύσανθος, Λέκτορας ΔΠΘ Π. ∆ελημάνης, Αν. καθηγητής ΔΠΘ Γ. Ξειδάκης
* Τα ποτάμια της Θράκης, Κωνσταντίνου Κατσιμίγα
* Λεξικόν των Αρχαίων, Μυθολογικών, Ιστορικών και Γεωγραφικών Κυρίων Ονομάτων
* ''εφημερίδα Κομοτηνής:'' Χρόνος, Επαναλαμβάνεται το Πλημμυρικό Φαινόμενο κάθε χρόνο, Ο ποταμός Τραύος «έπνιξε» 2.000 στρέμματα καλλιεργήσιμες εκτάσεις, Δήμητρα Συμεωνίδη, 29 ιανουαρίου 2013

## Παραπομπές


Κατηγορία:Ποταμοί της Θράκης
Κατηγορία:Γεωγραφία της Ροδόπης
Σαούντ της Σαουδικής Αραβίας

Ο βασιλιάς **Σαούντ της Σαουδικής Αραβίας** (15 Ιανουαρίου 1902 - 23 Φεβρουαρίου 1969) ήταν ο δεύτερος κατά σειρά Βασιλιάς της Σαουδικής Αραβίας. Γεννήθηκε το 1902 στο Ριάντ στο τότε Σουλτανάτο του Νετζ. Ήταν γιος του Ιμπν Σαούντ, που τον διαδέχτηκε στις 9 Νοεμβρίου 1953, ημερομηνία θανάτου του τελευταίου σε ηλικία 77 ετών. Κυβέρνησε για 10 χρόνια και 358 ημέρες. Το 1964 εξαναγκάσθηκε σε παραίτηση από τον αδερφό του Φαϊζάλ και εξορίστηκε στην Ευρώπη. Πέθανε σε ηλικία 67 ετών στις 23 Φεβρουαρίου 1969 στην Αθήνα.

## Παραπομπές


## Εξωτερικοί σύνδεσμοι
* 

Κατηγορία:Μονάρχες της Σαουδικής Αραβίας
Μπισκ (φαγητό)

**Για την πόλη στην Ασιατική [[Ρωσία]], δείτε [[Μπισκ]]*

**Μπισκ** (γαλλικά: Bisque) είναι μια απαλή, κρεμώδης, πολύ εποχιακή σούπα με γαλλική προέλευση, η οποία συνήθως βασίζεται σε στραγγισμένο ζωμό (Coulis) από οστρακόδερμα. Επίσης, οι κρεμώδεις σούπες που παρασκευάζονται από ψητά και αλεσμένα φρούτα και φρούτα και λαχανικά καλούνται ορισμένες φορές κι αυτές μπισκ.

## Ετυμολογία

Ο όρος πιστεύεται ότι προήλθε από το Biscay, όπως ο Βισκαϊκός Κόλπος, ωστόσο σίγουρα τα οστρακόδερμα είναι bis cuites "δύο φορές μαγειρεμένα" (κατ' αναλογία με τη λέξη μπισκότο), καθώς αρχικά σοτάρονται με τα όστρακά τους, στη συνέχεια σιγοβράζονται με κρασί και αρωματικά υλικά, προτού στραγγιστούν και τους προστεθεί κρέμα.

## Μέθοδος
Το μπισκ γίνεται με την εξαγωγή αρώματος από ατελή οστρακόδερμα, τα οποία δεν είναι κατάλληλα για να πωληθούν. Σε μία αυθεντική σούπα μπισκ, τα όστρακα καβουρντίζονται σε λεπτή πάστα και προστίθενται στη σούπα.  Η μπισκ με θαλασσινά παραδοσιακά σερβίρεται σε χαμηλό φλιτζάνι με δύο χερούλια και πιατάκι από κάτω ή σε ένα κύπελλο.

## Εξωτερικοί σύνδεσμοι
*Συνταγές με μπισκ 
## Παραπομπές


Κατηγορία:Ζεστές σούπες
Κατηγορία:Τρόφιμα με βάση θαλασσινά
Κατηγορία:Γαλλική κουζίνα
Φαϊζάλ της Σαουδικής Αραβίας

Ο Βασιλιάς **Φαϊζάλ της Σαουδικής Αραβίας** (Απρίλιος 1906 - 25 Νοεμβρίου 1975) ήταν ο 3ος βασιλιάς της Σαουδικής Αραβίας και διαδέχτηκε τον Σαούντ της Σαουδικής Αραβίας, αφού πρώτα τον εξανάγκασε σε παραίτηση και τον εξόρισε στην Ευρώπη. Βασίλευσε 11 χρόνια και 23 ημέρες από τις 2 Νοεμβρίου 1964 μέχρι τις 25 Νοεμβρίου 1975, ημερομηνία δολοφονίας από τον Χαλίντ της Σαουδικής Αραβίας. Ο τελευταίος τον δολοφόνησε και τον διαδέχτηκε στον θρόνο, στις 25 Νοεμβρίου 1975.

Ανάμεσα στις αποφάσεις του ήταν η απόσυρση του σαουδικού πετρελαίου από τις διεθνείς αγορές, ως αντίδραση στην υποστήριξη που παρείχαν στο Ισραήλ οι Δυτικοί στον Πόλεμο του Γιομ Κιπούρ. Αυτό είχε ως αποτέλεσμα την αύξηση της τιμής του πετρελαίου, η οποία ήταν μία από τις κύριες αιτίας της πετρελαϊκής κρίσης του 1973. Ο Φαϊζάλ ανακηρύχθηκε Πρόσωπο της χρονιάς από το περιοδικό Time το 1974.

## Εξωτερικοί σύνδεσμοι

Κατηγορία:Μονάρχες της Σαουδικής Αραβίας
Αλ-Μαμούν

Ο **Αλ-Μαμούν** (πλήρες όνομα **Αμπού αλ-Αμπάς Αμπνταλάχ Αλ-Μα’μούν ιμπν Χαρούν αλ-Ρασίντ** [*Abū l-ʿAbbās ʿAbd Allāh al-Maʾmūn bin Hārūn ar-Rašīd*], 14 Σεπτεμβρίου 786 - 7 Αυγούστου 833) ήταν ο έβδομος Αββασίδης χαλίφης και γιος του Χαρούν αλ Ρασίντ. Διαδέχθηκε τον Αλ-Αμίν (βασίλεψε στα χρόνια 809-813 μ.Χ.) στη χαλιφεία του Χαλιφάτου των Αββασιδών.   

Ύστερα από μια νίκη του απέναντι στα βυζαντινά στρατεύματα, ο Αλ-Μαμούν πρότεινε στον αυτοκράτορα της Ανατολής την ανταλλαγή των αιχμαλώτων του με βιβλία. Υπήρξε Φιλέλληνας και προώθησε και ανέπτυξε τις επιστήμες στην αραβική αυτοκρατορία προσπαθώντας να ανθήσει τον αραβικό πολιτισμό καλώντας μάλιστα στην αυλή του τον Λέοντα τον Μαθηματικό ή Φιλόσοφο για να του μεταδώσει τις γνώσεις του.   

## Παραπομπές


Κατηγορία:9ος αιώνας
Κατηγορία:Αββασίδες χαλίφηδες
Γενικές εκλογές στη Σάμπα 2015

**Γενικές εκλογές** διεξήχθησαν στη Σάμπα στις 18 Μαρτίου 2015. Το αποτέλεσμα ήταν η νίκη για το Κίνημα του Λαού των Προσήνεμων Νήσων, το οποίο κέρδισε τις 3 από τις συνολικά 5 έδρες στο Νησιωτικό Συμβούλιο. Στη 2η θέση ήρθε το Εργατικό Κόμμα της Σάμπα, που συγκέντρωσε ποσοστό 42,8%. Η συμμετοχή διαμορφώθηκε στο 91,3%.

## Εκλογικό σύστημα
Στις εκλογές ανεδείχθησαν τα μέλη του νησιωτικού συμβουλίου. Το **νησιωτικό συμβούλιο** (ολλανδικά:eilandsraad) είναι ένας τύπος τοπικής κυβέρνησης στους ειδικούς δήμους στις Καραϊβικές Κάτω Χώρες, παρόμοιο με το δημοτικό συμβούλιο στο ευρωπαϊκό τμήμα της Ολλανδίας. Τα νησιωτικά συμβούλια ήταν ήδη σε λειτουργία προτού διαλυθούν οι Ολλανδικές Αντίλλες και μετά το γεγονός εκείνο μετατράπηκαν σε νησιωτικά συμβούλια των Κάτω Χωρών. Οι εκλογές για τα συμβούλια αυτά συμπίπτουν χρονικά με τις τοπικές εκλογές στην Ολλανδία (States-Provincial), καθώς οι εκλεγμένοι αντιπρόσωποι αναμένεται να αποκτήσουν το δικαίωμα εκλογής της Γερουσίας και των αντιπροσώπων των τοπικών συμβουλίων.

## Αποτελέσματα

## Παραπομπές


2015
Κατηγορία:Ολλανδικές εκλογές
Σαμπα
Τούρκι Α' μπιν Αμπντουλαζίζ αλ Σαούντ

Ο **Τούρκι Α' μπιν Αμπντουλαζίζ αλ Σαούντ** (1900 - 1919) ήταν ένας από τους γιους του Ιμπν Σαούντ ή Αμπντουλαζίζ , και πέθανε σε ηλικία 19 ετών πιθανώς από την επιδημία γρίπης του 1918-1920.Ήταν ένας από τους πρώτους γιους του Ιμπν Σαούντ,πρώτου βασιλιά της ανεξάρτητης Σαουδαραβίας,επειδή όταν γεννήθηκε ο Τούρκι Α' μπιν Αμπντουλαζίζ αλ Σαούντ ο Ιμπν Σαούντ ήταν 24 ετών.

Κατηγορία:Μονάρχες της Σαουδικής Αραβίας
Λουκίδιος Βιμαράνες

Ο **Λουκίδιος Βιμαράνες** (πορτογαλικά: *Lucídio Vimaranes*) ήταν ο δεύτερος Κόμης της Πορτογαλίας, μιας κομητείας εντός του Βασιλείου των Αστουρίων. Ήταν, επίσης, μέλος της βασιλικής αυλής των Αστουρίων.

Μολονότι οι γονείς του Λουκίδιου δεν επιβεβαιώνονται πλήρως ιστορικά, είναι κοινά αποδεκτό ότι ήταν ο γιος του Βίμαρα Πέρες και της συζύγου του Τριουδίλντης. Με το θάνατο του πατέρα του, ο Βασιλιάς Αλφόνσος Γ΄ των Αστουρίων τον διόρισε στη διοίκηση της κομητείας. Ωστόσο, τα βιογραφικά στοιχεία του είναι περιορισμένα, εξαιτίας της μη συμμετοχής του στην επανάκτηση της Ιβηρικής χερσονήσου από τους Μουσουλμάνους.

Θεωρείται ότι το 895, για άγνωστους λόγους, ο Λουκίδιος καθαιρέθηκε από τον Βασιλιά Αλφόνσο Γ΄ και η θέση του δόθηκε στον Ερμενεχίλντο Γκουτιέρρες. Τον 11<sup>ο</sup> αιώνα, ο δισέγγονός του Λουκίδιου, Κόμης Αλβίτο Νούνες, εγκαινίασε μια δεύτερη περίοδο κατά την οποία η οικογένειά του κυβερνούσε την Κομητεία της Πορτογαλίας.

## Γάμος και απόγονοι
Ο Λουκίδιος παντρεύτηκε την Γκουδιλόνα Μέντες. Σύμφωνα με τον ιστορικό Φερνάντες Αλμέιδα, η Γκουδιλόνα ήταν κόρη του Ερμενεχίλντο Γκουτιέρρες. Το ζευγάρι φέρεται να απέκτησε τα εξής παιδιά:

* Τεδόν Λουσίδις
* Βερμούδος Λουσίδις
* Αλοΐτο (ή Αλβίτο) Λουσίδις
* Ροδρίγο Λουσίδις

## Παραπομπές


Κατηγορία:Πορτογάλοι πολιτικοί
Κατηγορία:Πορτογάλοι ευγενείς
Κατηγορία:Βασιλείς
Ταχυδρομείο

[250px|right|thumb|Ταχυδρομείο στη [Σαγκάη.]]
Το **Ταχυδρομείο** είναι ένα μέρος στο οποίο μπορεί κανείς, μέσω των ταχυδρομικών υπηρεσιών, να στείλει και να παραλάβει την αλληλογραφία του. Εκεί μπορούν να αγοραστούν γραμματόσημα για να ταχυδρομηθούν αντικείμενα όπως, γράμματα, δέματα, ωστέ να καταλήξουν στον προόρισμό τους.

Κατηγορία:Ταχυδρομεία
Πανεπιστήμιο Παντεόν-Σορμπόν

μικρογραφία|275x275px|Η έδρα του Πανεπιστημίου και της Νομικής Σχολής της Σορβόννης στην ''Place du Panthéon''
Το **Πανεπιστήμιο Παντεόν-Σορμπόν** (γαλλικά: *Université Paris 1 Panthéon-Sorbonne*) είναι ένα δημόσιο ερευνητικό πανεπιστήμιο στο Παρίσι της Γαλλίας. Επικεντρώνεται στους τομείς των νομικών, ανθρωπιστικών, πολιτικών, κοινωνικών και οικονομικών επιστημών. Πρόκειται για ένα από τα δεκατρία πανεπιστημιακά ιδρύματα που διαδέχτηκαν το ιστορικό Πανεπιστήμιο του Παρισιού, το οποίο έπαψε να υφίσταται στις 31 Δεκεμβρίου του 1970, ως συνέπεια της γαλλικής πολιτιστικής επανάστασης του 1968, που συχνά αναφέρεται ως «Γαλλικός Μάης».
μικρογραφία|275x275px|Η Βιβλιοθήκη της Σορβόννης
Ως ένας σημαντικός πόλος έρευνας και μάθησης, το Πανεπιστήμιο Παντεόν-Σορμπόν είναι ένα από τα πιο έγκριτα πανεπιστήμια της Γαλλίας και το καλύτερο ίδρυμα στους κύριους τομείς του (είναι πρώτο στη Γαλλία στη Νομική, την Αρχαιολογία, την Ιστορία, τη Φιλοσοφία, τη Γεωγραφία και την Ιστορία της Τέχνης). Στις οικονομικές επιστήμες, είναι μέλος της παγκοσμίου φήμης Σχολής Οικονομικών του Παρισιού (*École d'économie de Paris*). Η διεθνής προσέγγιση και η ποιότητα των εκπαιδευτικών του, αναγνωρίζεται σε όλο τον κόσμο, με το πανεπιστήμιο να έχει συνολικά την υψηλότερη φήμη όλων των ακαδημαϊκών ιδρυμάτων στη Γαλλία, σύμφωνα με το The Times Higher Education.

Η έδρα του πανεπιστημίου Παντεόν-Σορμπόν βρίσκεται στην Πλας ντυ Παντεόν (*Place du Panthéon*) στο Καρτιέ Λατέν, μια περιοχή στο 5ο και 6ο διαμέρισμα του Παρισιού. Το πανεπιστήμιο καταλαμβάνει επίσης μέρος της Σορβόννης και άλλων διάσημων γαλλικών πανεπιστημιακών κτιρίων. Περίπου σαράντα χιλιάδες φοιτητές είναι εγγεγραμμένοι στα δέκα Τμήματα Διδασκαλίας και Έρευνας (*Unités de Formation et de Recherche*) και τα τέσσερα Ινστιτούτα (*Instituts*) του Πανεπιστημίου. Μεταξύ των Τμημάτων του Πανεπιστημίου περίφημες είναι η Νομική Σχολή της Σορβόννης (*École de Droit de la Sorbonne*) και η Σχολή Ιστορίας της Σορβόννης (*École d'Histoire de la Sorbonne*).

Μεταξύ των Ελλήνων καθηγητών του Πανεπιστημίου ιδιαίτερη θέση κατέχει η βυζαντινολόγος Ελένη Γλύκατζη - Αρβελέρ, η οποία διετέλεσε Αντιπρόεδρος και Πρόεδρος του Πανεπιστημίου (θέση αντίστοιχη με εκείνη του Πρύτανη στα ελληνικά πανεπιστήμια). Με την εκλογή της έγινε η πρώτη γυναίκα Πρύτανης στην ιστορία των 700 χρόνων του Πανεπιστημίου της Σορβόννης αλλά και η πρώτη γυναίκα παγκοσμίως που είχε τέτοια θέση σε διεθνώς αναγνωρισμένο πανεπιστήμιο. Επίσης, ο Ιάννης Ξενάκης, ένας από τους σημαντικότερους Έλληνες συνθέτες και αρχιτέκτονες του 20ού αιώνα, δίδαξε επί σειρά ετών στο Πανεπιστήμιο και αναγορεύτηκε Επίτιμος Καθηγητής του. 

Μεταξύ των Ελλήνων αποφοίτων του Πανεπιστημίου περιλαμβάνονται οι Θεόδωρος Πάγκαλος, Ζωή Κωνσταντοπούλου, Γιώργος Κατρούγκαλος, Γεώργιος Καμίνης, Χάρης Παμπούκης, Σία Αναγνωστοπούλου, Μαρίνα Λαμπράκη-Πλάκα και Κωνσταντίνος Τσουκαλάς, καθώς και σημαντικός αριθμός πανεπιστημιακών, πολιτικών και νομικών.  

## Παραπομπές


## Εξωτερικοί σύνδεσμοι
* Επίσημη ιστοσελίδα

Panthéon-Assas
Εθνόσημο της Σάμπα

Το **[[εθνόσημο]] της [[Σάμπα (Ολλανδία)|Σάμπα]]** θεσμοθετήθηκε το 1985 από το νησιωτικό συμβούλιο της Σάμπα, όταν ακόμη αποτελούσε τμήμα των Ολλανδικών Αντίλλων. Παρέμεινε εθνόσημο και του ειδικού δήμου της Ολλανδίας μετά τη διάλυση των Ολλανδικών Αντίλλων το 2010. 

## Περιγραφή
Αποτελείται από μία ασπίδα με το τοπικό πτηνό (Audubon's Shearwater) και τα ίδια τα νησιά. Το όπλο συμπεριλαμβάνει ένα ψάρι, ένα πλεούμενο και μία πατάτα, που αποτελούν σύμβολα της αλιείας, των ναυτικών της Σάμπα και της πατάτας της Σάμπα. Ο θυρεός φέρει το σύνθημα *Remis velisque* στα λατινικά, που σημαίνει στη κυριολεξία «με κουπιά και με πλεούμενα».

## Παραπομπές


Κατηγορία:Σάμπα
Σαμπα
Τούρκι Β' μπιν Αμπντουλαζίζ αλ Σαούντ

Ο **Τούρκι Β' μπιν Αμπντουλαζίζ αλ Σαούντ** (1952 - 1952) ήταν ένας από τους τελευταίους γιους του πρώτου βασιλιά της Σαουδικής Αραβίας Αμπντουλαζίζ της Σαουδικής Αραβίας. Γεννήθηκε και πέθανε το 1952, επειδή μόλις γεννήθηκε, πέθανε αμέσως.

Κατηγορία:Μονάρχες της Σαουδικής Αραβίας